CELEX: 22018D1987
Language: sl
Date: 2018-12-04 00:00:00
Title: Sklep št. 1/2018 Skupnega odbora EU-CTC z dne 4. decembra 2018 glede povabila Združenemu kraljestvu, naj pristopi h Konvenciji o skupnem tranzitnem postopku [2018/1987]

14.12.2018   
               
               
                  SL
               
               
                  Uradni list Evropske unije
               
               
                  L 317/47
               
            
         SKLEP št. 1/2018 SKUPNEGA ODBORA EU-CTC
         z dne 4. decembra 2018
         glede povabila Združenemu kraljestvu, naj pristopi h Konvenciji o skupnem tranzitnem postopku [2018/1987]
         SKUPNI ODBOR JE –
         Ob upoštevanju Konvencije o skupnem tranzitnem postopku z dne 20. maja 1987 (1) in zlasti točke (e) člena 15(3) Konvencije,
         ob upoštevanju naslednjega:
         
                     (1)
                  
                  
                     Na podlagi točke (e) člena 15(3) Konvencije o skupnem tranzitnem postopku (v nadaljnjem besedilu: Konvencija) Skupni odbor, ustanovljen z navedeno konvencijo, s sklepom sprejema povabila tretjim državam, naj v skladu s členom 15a pristopijo k navedeni konvenciji.
                  
               
                     (2)
                  
                  
                     Združeno kraljestvo Velika Britanija in Severna Irska (v nadaljnjem besedilu: Združeno kraljestvo) je izrazilo željo, da pristopi h Konvenciji kot ločena pogodbenica od datuma, ko se Konvencija ne uporablja več za Združeno kraljestvo in v njem.
                  
               
                     (3)
                  
                  
                     Gibanje blaga z Združenim kraljestvom bi se olajšalo s skupnim tranzitnim postopkom za prevoze blaga med Združenim kraljestvom ter Evropsko unijo, Republiko Islandijo, nekdanjo jugoslovansko republiko Makedonijo, Kraljevino Norveško, Republiko Srbijo, Švicarsko konfederacijo in Republiko Turčijo.
                  
               
                     (4)
                  
                  
                     Da se to gibanje blaga spodbudi, je primerno Združeno kraljestvo povabiti, naj pristopi h Konvenciji.
                  
               
                     (5)
                  
                  
                     Pristop Združenega kraljestva h Konvenciji bi moral veljati šele od datuma, ko se Konvencija ne uporablja več za Združeno kraljestvo kot državo članico Evropske unije ali, če se Evropska unija in Združeno kraljestvo dogovorita o prehodnih ureditvah, v okviru katerih bi se Konvencija uporabljala za Združeno kraljestvo in v njem, od datuma, ko prenehajo veljati te prehodne ureditve –
                  
               SPREJEL NASLEDNJI SKLEP:
         
            Člen 1
            Združeno kraljestvo se povabi, naj pristopi h Konvenciji v skladu s členom 15a Konvencije od datuma, ko ni več država članica Evropske unije, ali od datuma, ko bi se prenehala uporabljati prehodna ureditev med Evropsko unijo in Združenim kraljestvom, v skladu s katero bi se Konvencija uporabljala za Združeno kraljestvo in v njem.
         
         
            Člen 2
            Ta sklep začne veljati na dan sprejetja.
         
         
            V Bruslju, 4. decembra 2018
            
               
                  Za Skupni odbor
               
               
                  Predsednik
               
               Philip KERMODE
            
         
         
            (1)  UL L 226, 13.8.1987, str. 2.